Kriza izbjeglica i migranata u fokusu bečkog summita
Amnesty International upozorava da, po okončanju madjarske ograde na granici Srbije, ljudi koji bježe iz Sirije i Iraka, neće doslovno imati kud
Lideri balkanskih zemalja sudjeluju na summitu koji službeno počinje sutra u Beču - a koji se fokusira na Evropske integracije. Medjutim, tok dogadjaja će zasigurno diktirati teme - a jedna od najvažnijih , koja će dominirati summitom, je kriza imigranata. Svi su svjedoci moru imigranata i izbjeglica , njih na desetine hiljada koji prolaze kroz Grčku, Makedoniju, i Srbiju , ka zapadnoj Evropi. Zemlje na liniji fronta zahtijevaju hitnu pomoć od zemalja Evropske Unije. U medjuvremenu, korak po korak, malo po malo, sve više raste najveća kriza izbjeglica u Evropi od drugog svjetskog rata do danas. Vlasti u Makedoniji su promijenili taktiku, i sada daju autobuse i vozove kako bi ubrzali prolaz imigranata kroz njihovu zemlju, prema Srbiji. Ministar vanjskih poslova Austrije, zemlje - domaćina summita, Sebastian Kurtz, je izjavio ove nedjelje da je evropski sistem azila i migracijskih procesa, zakazao. Madjarska kaže da je ovog ponedjeljka iz Srbije u tu zemlju ušao rekordan broj ljudi, njih dvije hiljade i sto. Madjarska užurbano završava podizanje posebne ograde duž granice sa Srbijom, i pretpostavlja se da će ona biti gotova za nekoliko dana Gauri Van Gulik, iz grupe za zastitu ljudskih prava, Amnesty International, medjutim, upozorava rijecima: Mnogi od njih nastoje doći do Njemačke. Kancelarka Angela Merkel , koja prisustvuje sastancima u Beču, je pozvala zemlje Evropske Unije da počnu provoditi postojeće sporazume o azilu. Berlin navodi da više neće prisiljavati izbjeglice iz Sirije da se vraćaju u zemlju kroz koju su ušli u Evropsku Uniju - što je obično Italija ili Grčka, i da tamo traže azil. Medjutim, priliv izbjeglica i imigranata je izazvao prosvjede, ali i napade anti-imigrantskih grupa. Na primjer, jedno sklonište u predgradju Berlina je bilo pripremljeno da ugosti na stotine izbjeglica. medjutim, ono je uništeno u požaru koji je, kako vlasti vjeruju, podmetnut u ponedjeljak.